Entrenett

Entrenett er et nett i kraftig tauverk. Maskevidden er ca. 15-20 cm. Entrenett brukes som et redningsmiddel til sjøs. Det henges over rekka og ned i sjøen slik at det blir mulig for personer i sjøen eller i mindre båter å ta seg ombord. Entrenett kan være den eneste muligheten for å få et større antall personer ombord i urolig sjø. Den nødstedte må imidlertid være sterk nok til å klatre opp eller mannskap fra hjelpefartøyet må ta stor egen risiko ved å klatre ned for å hjelpe.

Kategori:Sikkerhetsutstyr